Cyd Charisse

Cyd Charisse (janam Tula Ellice Finklea; 8 March 1922 – 17 June 2008) ek American nachaniyaa aur actress rahii.

Bajpan me  polio ke bemaari se bach ke uu ballet study karis, aur 1940s me film acting suruu karis. Uske roles jaada kar ke uske naache ke ability ke dekhaawat rahaa, aaur uu jaada kar ke  Fred Astaire nai to  Gene Kelly ke saathe act karat rahii. Uske film me rahaa Singin' in the Rain (1952), The Band Wagon (1953), Brigadoon (1954), aur Silk Stockings (1957). 1950s me uu film me naache ke band kar diis, lekin film aur  television me act karte rahis. 1991 me uu Broadway me kaam suruu karis. Baad ke zindagi me uu Holywood musicals ke itihaas ke  documentaries me discuss karis aur 1994 me  That's Entertainment! III me rahii. 2006 me uske  National Medal of the Arts and Humanities dewa gais rahaa.

Bajpan ke din
Cyd Charisse ke janam ke naam Tula Ellice Finklea rahaa aur uu  Amarillo, Texas me paida bhae rahii, uske maiyaa ke naam Lela (née Norwood) aur pitaji Ernest Enos Finklea Sr. rahaa, jon ek sonaar rahaa.Profile, The New York Times; accessed November 4, 2014. Uske nickname "Sid" uske barraa bhaiyaa  Ernest E. Finklea Jr., jon "Sis" bole maangat rahaa."Cyd Charisse dies in LA at 86";accessed April 11, 2021. Iske baad me Arthur Freed "Cyd" ke spelling diis rahaa .

Uu benaria larrki rahii jon chhe saal ke umar me nache sikhe lage rahii aapn taagat ke barrhaawe ke khaatir polio ke bemaari ke baad. 12 saal ke umar me uu Los Angeles me  ballet parrhe rahii , Adolph Bolm aur Bronislava Nijinska ke saathe, aur 14 saal ke umar me,  Ballet Russe de Monte-Carlo me as "Felia Siderova" naache rahii aur baad me , as "Maria Istomina". Uske parrhai Hollywood Professional School me bhais rahaa.

Ek European tour me uu  Nico Charisse, ek young dancer  ke milis jiske saathe uu Los Angeles me parrhis rahaa. Uu log 1939 me , Paris me saadi karis aur unke ek larrka,  Nicky bhais.

vibhag:C
vibhag:United States ke nachaniyaa
vibhag:United States ke actor